AIŠKINAMASIS RAŠTAS

Dėl įgaliojimų suteikimo skirti valstybinių brandos egzaminų vykdymo grupių vyresniuosius vykdytojus, vykdytojus, administratorius

1. **Parengto tarybos sprendimo projekto tikslai ir uždaviniai**

Vadovaujantis Brandos egzaminų organizavimo ir vykdymo tvarkos aprašo, patvirtinto Lietuvos Respublikos švietimo ir mokslo ministro 2006 m. gruodžio 18 d. įsakymu Nr. ISAK-2391 „Dėl Brandos egzaminų organizavimo ir vykdymo tvarkos aprašo ir Lietuvių kalbos ir literatūros įskaitos organizavimo ir vykdymo tvarkos aprašo patvirtinimo“, 78 punktu valstybinio brandos egzamino vykdymo grupės vyresnįjį vykdytoją, administratorių ar vykdytoją skiria jo darbdavys ar jo įgaliotas asmuo. Pagal Lietuvos Respublikos vietos savivaldos įstatymo 16 straipsnio 2 dalies 21 punktą išimtinė savivaldybės tarybos kompetencija - savivaldybės švietimo įstaigų vadovų skyrimas į pareigas ir atleidimas iš jų teisės aktų nustatyta tvarka. Švietimo įstaigų vadovų darbdavys yra savivaldybės taryba. Sprendimo projekto tikslas įgalioti Savivaldybės administracijos direktorių, jo nesant, Savivaldybės administracijos direktoriaus pavaduotoją skirti mokyklų direktorius valstybinių brandos egzaminų vyresniaisiais vykdytojais, vykdytojais, administratoriais.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 21 punktas;

Brandos egzaminų organizavimo ir vykdymo tvarkos aprašo, patvirtinto Lietuvos Respublikos švietimo ir mokslo ministro 2006 m. gruodžio 18 d. įsakymu Nr. ISAK-2391 „Dėl Brandos egzaminų organizavimo ir vykdymo tvarkos aprašo ir Lietuvių kalbos ir literatūros įskaitos organizavimo ir vykdymo tvarkos aprašo patvirtinimo“ 78 punktas.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės administracijos direktorius, jo nesant, direktoriaus pavaduotojas turės teisę paskirti mokyklų direktorius dirbti valstybinių brandos egzaminų vykdymo grupėse. Tai sudarytų galimybę, reikalui esant, operatyviau keisti, valstybinių brandos egzaminų vykdymo grupes.

Neigiamų pasekmių nenumatoma.

**4. Priemonės sprendimui įgyvendinti**

Priimtas tarybos sprendimas yra individualus teisės aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Molėtų rajono savivaldybės administracija.